Plymouth

Plymouth [ˈplɪməθ] (Kornisch Aberplymm) isch e Stadt in Ängland in dr Groofschaft Devon (Südwestängland). Es isch scho lang e wichdigi Haafestadt gsi, und isch hüte immer no dr Standort vo dr königlich-britische Marinewärft und vom Marinestützpunkt Devonport im Weste vo dr Stadt, wo dr grösst Marinehaafe in Westöiropa und dr wichdigst Arbetgääber in Plymouth isch. D Stadt isch Sitz vom römisch-katholische Bistum Plymouth. Es isch die grössti Stadt am änglische Ufer vom Ermelkanal und die grössti änglischi Stadt südlig vo London. Entdeckigsräise vo Plymouth us Wäge sinere Laag und dr Marinebasis, wo 1691 gründet worde isch, isch Plymouth dr Startort von e Hife Forschigs- und Entdeckigsräise gsi, drunder 1577 für d Wältumseeglig vom Francis Drake, 1585 für d Gründig vo dr Kolonii Roanoke under em Richard Grenville, 1620 für d Mayflower, wo si uf Nordamerika gseeglet isch, 1768, 1772 und 1776 für d Faarte vom James Cook in Pazifik, 1831 für d Wältumseeglig vo dr Beagle mit em Charles Darwin, 1966 für d Wältumseeglig vom Francis Chichester. Bildli Litratuur Ralf Nestmeyer: Cornwall & Devon. Ein Reisehandbuch. Michael-Müller-Verlag, Erlangen 2011, ISBN 978-3-89953-604-1. Weblingg D Internetsite vo dr Stadt (ängl.) This is Plymouth (ängl.) The Encyclopaedia of Plymouth History (ängl.) Quälle Bevölkerig vo Ängland und Wales am 30. Juni 2012 (ZIP; 832 kB)